Ամանդա Ջոյ Միչալկա

**Ամանդա Ջոյ Միչալկա** (, ), (), երգչուհի, դերասանուհի, նախկին մոդել, կիթառահար և հեղինակ-կատարող, որը առավել հայտնի է իր քրոջ՝ էլիսոն Ռենե Միչալկայի հետ *Aly & AJ*  (2009-2015 թվականներին 78violet) երաժշտական խմբում աշխատելով:

## Վաղ տարիներ
Ամանդան ծնվել և մեծացել է Կալիֆոռնիայի Տորանս քաղաքում։ Նրա հայրը՝ Մարկը, պայմանագրային ընկերություն ունի, իսկ մայրը՝ Քերին, երաժիշտ է և ելույթ է ունեցել *JC Band* քրիստոնեական ռոք խմբի հետ, ունի նաև ավագ քույր՝ դերասանուհի և երգչուհի էլի Միչալկա։ Ծնողները ամուսնալուծված են: Լինելով փոքրիկ աղջիկ՝ նա կարճ ժամանակ ապրել է Սիեթլում և Միլուոքիում։ Քրոջ հետ հաճախել է Մակի տարրական դպրոց։ Դաշնամուր նվագել է վեց տարեկանից, իսկ կիթառ սկսել է նվագել վաղ տարիքից։ Ամանդան սկսել է նկարահանվել, երբ հինգ տարեկան էր, հիմնականում եկեղեցական պիեսների ներկայացումներում: Նա մեծացել է որպես քրիստոնյա և իր մանկության մի մասը տնային կրթություն է ստացել։ Մանուկ հասակում Միչալկան Միլուոքիի իր դպրոցում մասնակցել է մի շարք երաժշտական ներկայացումների։

## Կարիերա
Միչալկան նվագում է տարբեր գործիքներ, ինչպիսիք են ակուստիկ կիթառը, էլեկտրակիթառը և դաշնամուրը։ Նա որոշ ժամանակ աշխատել է որպես կատալոգների մոդել: 2006 թվականին քրոջ՝ Էլիի հետ առաջնաելույթ է ունեցել Disney Channel-ում «Գեղեցկուհիները կաթի մեջ» օրգինալ ֆիլմում՝ Քորթնի Քալումի դերում։ Նա նաև նկարահանվել է այնպիսի շոուներում, ինչպիսիք են «Օլիվեր Բինը», «Հաճախորդը միշտ մեռած է», «Պաշտպանը» և «Գլխավոր հիվանդանոցը»։ Նա և իր քույրը նկարահանվել են *MTV*-ի «Քաղցր 16» ֆիլմում։ 2009 թվականին նկարահանվել Է Փիթեր Ջեքսոնի «Քնքուշ ոսկորներ» ֆիլմում։

2009-2013 թվականներին Ամանդան և նրա քույրը հանդես են եկել որպես «78violet» երաժշտական դուետ։ 2015 թվականին նրանք որոշել են փոխել դուետի անունը *Aly and AJ*։  Նրանց «insomniatic» ալբոմի սինգլը, որը կոչվում է «Potential Breakup Song» նրանց ամենահաջողակ սինգլն է մինչ օրս, այն պլատին է ստացել RIAA-ից 1 000 000-ից ավել օրինակ վաճառքի համար։ 2010 թվականին Ամանդան ձայնագրել է «Չեմպիոն» ֆիլմի սաունդթրեքը, որը կոչվում էր «it' s Who You Are»։  Տեսահոլովակը թողարկվել է սինգլի հետ միասին։

Ամանդան նկարահանվել է CW հեռուստաալիքի «Դժոխային կատուներ» սերիալի մի քանի դրվագներում։ 2013-2022 թվականներին խաղում է Լեյնի Լյուիսի դերը «Գոլդբերգներ» սերիալում։

Ամանդան հնչյունավորել է Սթիվոնիի կերպարը «Սթիվեն Տիեզերք» մուլտսերիալում։ 2014 թվականի հուլիսին նա և իր քույրը նկարահանել են դրամա Կալիֆոռնիայի Լորել Կանյոն քաղաքում: Ֆիլմի ռեժիսորն ու սցենարիստը եղել է Էլիի ամուսինը՝ Սթիվեն Ռինգերը։ Միչալկան իր քրոջ և Ռինգերի հետ ֆիլմի պրոդյուսերներից մեկն էր և մասնակցում էր քասթինգի գործընթացին։ 2015 թվականի մայիսին հայտարարվել է, որ «*Weepah Way for Now»* ֆիլմի պրեմիերան տեղի կունենա Լոս Անջելեսի կինոփառատոնում 2015 թվականի հունիսի 16-ին։ Ֆիլմը թողարկվել է DVD, iTunes և այլ հոսքային հարթակներում 2016 թվականի հունիսին։

## Սկավառակագրություն
### 78violet-ի կազմում

### Սինգլներ
* «Lovesick» (չհրապարակված ալբոմ)
* «The Edge» (չհրապարակված ալբոմ)
* «Bullet» (չհրապարակված ալբոմ)
* «Walk Alone Tonight» (չհրապարակված ալբոմ)
* «Cillivian» (չհրապարակված ալբոմ)
* «It’s Who You Are» (քարտուղարություն)
* «Freak» (էլիսոն Ռենե Միչալկայի հետ համատեղ) 
* «Good, Bad, Boring» (էլիսոն Ռենե Միչալկայի հետ համատեղ)
* «Belong Here» (էլիսոն Ռենե Միչալկայի հետ համատեղ) (Hellcats)
* «Refrigerator Broke» (էլիսոն Ռենե Միչալկայի հետ համատեղ) (Hellcats)
* «Mississippi» (էլիսոն Ռենե Միչալկայի հետ համատեղ) (Hellcats)

## Մրցանակներ և անվանակարգեր

## Ծանոթագրություններ

## Արտաքին հղումներ
* Официальный сайт Aly & AJ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երգիչներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա երգիչներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի փոփ երգչուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կիթառահարներ
Կատեգորիա:Ամերիկացի կին երաժիշտներ
Կատեգորիա:Ամերիկացի կին կոմպոզիտորներ
Կատեգորիա:Ամերիկացի մոդելներ
Կատեգորիա:Ամերիկացի կին հնչյունավորողներ